2013થી 172 ક્લોઝ-એન્ડેડ ઇક્વિટી સ્કીમોએ ₹39,000 કરોડ એકત્ર કર્યા છે. આમાંથી 125 સ્કીમોમાં હજુ પણ ₹32,000 કરોડ લોક્ડ છે. મ્યુચ્યુઅલ ફંડ એડ્વાઇઝરી કમિટીની તાજેતરમાં મળેલી બેઠકમાં ઇક્વિટી ક્લોઝ-એન્ડેડ સ્કીમો અંગે સેબીએ તેનો વાંધો વ્યક્ત કર્યો હતો. સેબીના ટોચના અધિકારીઓએ સમિતિના સભ્યોને જણાવ્યું હતું કે, ઓપન-એન્ડેડ સ્કીમ્સની સરખામણીએ ક્લોઝ-એન્ડેડ સ્કીમમાં રોકાણકારોને કોઈ લાભ નથી. સેબી ક્લોઝ-એન્ડેડ ડેટ પ્રોડક્ટ ફિક્સ મેચ્યોરિટી પ્લાન્સ અને કેપિટલ પ્રોટેક્શન સ્કીમ્સને મંજૂરી આપવાનું ચાલુ રાખશે.